ฮั่งเส็งปิดเช้าบวก 60.20 จุด คาดจีนกระตุ้นเศรษฐกิจ
ฮั่งเส็งปิดเช้าบวก 60.20 จุด คาดจีนกระตุ้นเศรษฐกิจ
2 ธ.ค. 2558

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 60.20 จุด หรือ 0.27% ปิดภาคเช้าที่ 22,441.55 จุด เนื่องจากมีกระแสคาดการณ์ว่าจีนอาจใช้มาตรการกระตุ้นเศรษฐกิจเพิ่มเติม หลังมีการเปิดเผยข้อมูลเศรษฐกิจที่อ่อนแอ
ทั้งนี้ สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนพ.ย. ลดลงแตะ 49.6 จาก 49.8 ในเดือนต.ค. ซึ่งบ่งชี้ว่าภาคการผลิตของจีนปรับตัวย่ำแย่ลง